تورکیه-‌نین میلی مودافعه ناظیری حولوصی آکار تورکیه-‌نین اگه دنیزی و آغ دنیزی‌نین دوغوسونداکی حاق‌لارینی عزمله قورویا‌جاق‌لارینی بیلدیردی.
تورکیه-‌نین میلی مودافعه ناظیری حولوصی آکار حربی هاوا قوه‌لری‌نین بیرینجی تکنیکی باخیش فابریکاسیندا تشکیل ائدیلن ایستراتژی امکداش‌لیق موقاویله‌لریین ایمضالانما مراسیمیندن سونرا فابریکا ایشچی‌لری ایله بیرلیکده یئمک یئدی.
بورادا ایشچی‌لره مراجعت ائدن آکار یونانیستانین اگه دنیزینده کی اولوسلار آراسی حقوقا ضد حرکت‌لری و آغ دنیزی‌نین دوغوسوندا کاربوهیدروژن یاتاق‌لاری‌نین بیرطرف‌لی آختاریشی باره‌ده فیکیر بیلدیردی.
بؤلگه‌دکی بعضی تحریک جهدلرینه دقت چکن آکار بو جهدلرین نتیجه وئرمه یه جگینی وورغولادی.
تورکیه-‌نین بؤلگه‌ده هئچ بیر شکیلده "اولدو قورتاردی " وضعیتینه گؤز یوم مایاجاغینی قئید ائدن آکار: "اگه-ده، آغ دنیزی‌نین دوغوسوندا، قیبریس-دا تورکیه جمهوریتی نین ایشتیراک ائتمه دیگی هئچ قرارا ایستر ایقتیصادی، ایستر حربی، ایسترسه ده تهلوکه‌سیزلیک و مودافعه موضوع لاری اولسون "هه" ده می یه جگیمیزی هر کس بیلسین" دئدی. تورکیه-‌نین بؤلگه‌دکی ماراق‌لارینی سون درجه غزمله قورویا‌جاق‌لارینی ایفاده ائدن آکار: "دیگر طرف‌دن، اولوسلار آراسی حقوقا و ایکی طرف‌لی راضیلاشما‌لارا حؤرمتله یاناشیریق. قارشی طرف یاخشی بیلمه‌لی‌دیر کی، حقوق‌لاریمیزین پوزولماسینا هئچ بیر شکیلده ایمکان وئرمیجییک ".
